9439a020d9600a5a7da16268a403c948
Ποιες είναι οι τιμές για τζάκια με τοποθέτηση;
----------------------------------------------


douleutaras.gr
2019.43
Ανάλογα με το είδος τζακιού που θα επιλέξεις, οι τιμές με τοποθέτηση μπορεί να είναι διαφορετικές. Κάποιες ενδεικτικές τιμές είναι αυτές:


**1. Προκατ τζάκι με πυρότουβλα**


Τυπικό κόστος Εστίας: 200-250€*  

Τυπικό συνολικό κόστος έργου: 700-1700€*


**2. Ενεργειακό τζάκι**


Τυπικό κόστος Εστίας: 900-1300€*  

Τυπικό συνολικό κόστος έργου: 2000-3000€*


**3. Μαντεμένιο ανοιχτό τζάκι**


Τυπικό κόστος Εστίας: 400-700€*  

Τυπικό συνολικό κόστος έργου: 1000-2000€*


**4. Τζάκι κασέτα**


Τυπικό κόστος Εστίας: 700-1100€*  

Τυπικό συνολικό κόστος έργου: 1300-2300€*


**5. Σόμπα πέλλετ**


Τυπικό κόστος Εστίας: 1500-2000€*  

Τυπικό συνολικό κόστος έργου: 2000-2500€*


419bb6346ba7bfd7fdff39696524b9b2
Ποιο είναι το κόστος για κατασκευή καμινάδας τζακιού;
-----------------------------------------------------


douleutaras.gr
2019.43
Ένας βασικός παράγοντας καθορισμού του κόστους τοποθέτησης είναι πόσοι όροφοι μεσολαβούν μεταξύ του ορόφου που θα εγκατασταθεί το τζάκι και της ταράτσας. 


Ο λόγος για αυτό είναι ότι η καμινάδα/καπνοδόχος που θα χτιστεί θα είναι αρκετά μεγαλύτερη με **μέσο κόστος υλικών ανά όροφο περίπου στα 130-200€* και εργατικών επίσης για όροφο περίπου 30€***.


Για παράδειγμα, αν μένεις στον 4ο όροφο τετραώροφης πολυκατοικίας, η κατασκευή καμινάδας τζακιού θα κοστίσει περίπου 160-230€*.  

**Στις τιμές που αναφέρονται δεν περιλαμβάνεται ΦΠΑ.*


ffcc4bd10e132a1cdc5d2b36efd81a23
Τι πρέπει να προσέξεις για σωστή τοποθέτηση - κατασκευή τζακιού;
----------------------------------------------------------------


douleutaras.gr
2019.43
#### **1. Σημείο τοποθέτησης τζακιού**


Στην εγκατάσταση τζακιού, πολύ σημαντικό ρόλο παίζει το σημείο που θα επιλεγεί για την τοποθέτησή του. Το έδαφος και οι γύρω τοίχοι πρέπει να είναι από υλικά που αντέχουν στις υψηλές θερμοκρασίες, ενώ πρέπει να βεβαιωθείς ότι το πάτωμα αντέχει το βάρος της κατασκευής.


#### **2. Κατασκευή καμινάδας τζακιού**


Από την καμινάδα του τζακιού εξαρτάται σε έναν μεγάλο βαθμό η ομαλή λειτουργία της κατασκευής. Οι προδιαγραφές που ακολουθούνται είναι πολύ αυστηρές και ανάλογες με το μέγεθος της εστίας του τζακιού. Πολύ σημαντική είναι η καλή μόνωση του εξωτερικού μέρους της καμινάδας, για να προστατέψεις την κατασκευή από τις άσχημες καιρικές συνθήκες.


#### **3. Η επένδυση τζακιού**


Πέρα από το αισθητικό κομμάτι που θα πρέπει να σε απασχολεί, πρέπει να σκεφτείς και πιο πρακτικά. Πρέπει να διαλέξεις ένα ανθεκτικό υλικό με μικρές ανάγκες συντήρησης και εύκολο καθαρισμό. Οι επιλογές που έχεις για επένδυση τζακιού είναι: σκυρόδεμα, γυψοσανίδα, διάφορα πετρώματα, μεταλλικά φύλλα, ξύλο, κεραμικά πλακάκια, γυαλί και καθρέφτης.


#### **4. Τοποθέτηση τζακιού σε διαμέρισμα**


Είναι γεγονός ότι η εγκατάσταση τζακιού σε διαμέρισμα είναι μια ειδική κατηγορία που παρουσιάζει αρκετές δυσκολίες. Ιδιαίτερα αν το διαμέρισμα δεν σου ανήκει, αλλά το νοικιάζεις, πρέπει πρωτίστως να συμφωνήσεις με τον ιδιοκτήτη.


Δυσκολίες εμφανίζονται και κατά την κατασκευή της καμινάδας, σε περίπτωση που το διαμέρισμα δεν βρίσκεται στο τελευταίο όροφο. Ακόμα και τότε όμως υπάρχουν λύσεις.


Στο εμπόριο υπάρχει αρκετά μεγάλη ποικιλία τζακιών κατάλληλα για όλες τις ανάγκες και σε όλες τις τιμές. Έτσι μπορείς να βρεις τζάκια που χρειάζονται μόνο μια πολύ μικρή δίοδο ή που μια απλή πλευρική τρύπα είναι αρκετή και με την απαραίτητη επαγγελματική βοήθεια να πετύχεις ένα απόλυτα λειτουργικό αποτέλεσμα.


7d749d955f4b7f31dc4c01a1e129a794
Ποιες είναι οι βασικές οδηγίες για τοποθέτηση κασέτας τζακιού;
--------------------------------------------------------------


douleutaras.gr
2019.43
* Η κασέτα τζακιού, απαιτεί εξωτερικό αέρα για την καύση όπως γίνεται και με όλα τα άλλα τζάκια. Εάν αυτό δεν γίνει, τότε το τζάκι θα καπνίζει. Ακόμη, ο εσωτερικός αέρας του τζακιού που θα καίγεται θα είναι ανθυγιεινός.
* Στην τοποθέτηση κασέτας τζακιού, είναι απαραίτητη η καμινάδα. Η καμινάδα που συνδέεται με την κασέτα, πρέπει να είναι λεία, ανοξείδωτη μονού ή διπλού τοιχώματος. Η μονού τοιχώματος, επιλέγεται μόνο σε περιπτώσεις που υπάρχει ήδη καμινάδα, ενώ η διπλού εφόσον χρειάζεται νέα καμινάδα.
* Είναι βασικό στην τοποθέτηση κασέτας τζακιού, να μονώνεται το σημείο που συνδέεται η παλιά καμινάδα με την κασέτα, αλλά και η μόνωση του ίδιου του παλιού τζακιού.

977b34d776922b16c6e37445e460d754
Γιατί να επιλέξεις επαγγελματία του Douleutaras.gr για τοποθέτηση τζακιού;
--------------------------------------------------------------------------


douleutaras.gr
2019.43
Στην πλατφόρμα μας θα βρεις εξειδικευμένους επαγγελματίες για να αναλάβουν την **κατασκευή - τοποθέτηση τζακιού** στο χώρο της επιλογής σου. Επίσης, θα φροντίσουν για τη σωστή **κατασκευή καμινάδας τζακιού**, έτσι ώστε να έχεις την πιο αποδοτική θέρμανση από το σύστημά σου. Για να εγκαταστήσεις τζάκια κασέτα ή άλλο είδος, θα σου προσφέρουν εγγυημένο αποτέλεσμα.


Χρειάζεσαι αξιολογημένο επαγγελματία για **τοποθέτηση τζακιού**; Μην ψάχνεις αλλού. Καταχώρησε την εργασία σου στην πλατφόρμα μας εντελώς δωρεάν και μέσα σε λίγα λεπτά θα σου βρούμε κατάλληλο επαγγελματία στην περιοχή σου, για να σου δώσει προσφορά στα μέτρα σου, για τοποθέτηση σε διαμέρισμα, πολυκατοικία ή μονοκατοικία!

